कांग्रेस नेता एवं पुर्व मन्त्री बालकृष्ण खांणले नेपालको समग्र शिक्षामा नीजि क्षेत्रका विद्यालयहरुको योगदान महत्वपूर्ण रहेको बताएका छन् । बुटवल पब्लिक स्कुलको १४ औं वार्षिक उत्सव एवं अभिभावक दिवस समारोहलाई सम्बोधन गर्दै रुपन्देही ३ का सांसद समेत रहेका खांणले नीजि विद्यालयहरुको योगदानको राज्यले सम्मान गर्नुपर्ने र उनीहरुको लगानीको सुरक्षाको प्रतयाभूति दिनुपर्नेमा जोड दिए ।
